Diari Oficial de la Generalitat Valenciana


Sumari del DOGV 9861, del 31-05-2024 (2024/4659)

ACORD de 15 de maig de 2024, del Ple del Consell Jurídic Consultiu de la Comunitat Valenciana, pel qual s'aproven les bases i el programa que han de regir la convocatòria del procés selectiu derivat de l'acord d'aprovació de l'oferta d'ocupació pública de 2023, publicat en el Diari Oficial de la Generalitat Valenciana número 9542, de 27.02.2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9861

Data del DOGV
:   31-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4659


Data del document
:   15-05-2024

Organisme emissor
:   Consell Jurídic Consultiu de la Comunitat Valenciana

Tipus de document
:   Acord

Descriptors 

:   * Consell Jurídic Consultiu de la Comunitat Valenciana

ACORD de 15 de maig de 2024, del Ple del Consell Jurídic Consultiu de la Comunitat Valenciana, pel qual s'aproven les bases i el programa que han de regir la convocatòria del procés selectiu derivat de l'acord d'aprovació de l'oferta d'ocupació pública de 2023, publicat en el Diari Oficial de la Generalitat Valenciana número 9542, de 27.02.2023. [2024/4659]  
En compliment del que es preveu en els articles 37.1.c del text refós de la Llei de l'Estatut bàsic de l'empleat públic (d'ara en avant, TREBEP), aprovat pel Reial decret legislatiu 5/2015, de 30 d'octubre, i 188.2.c de la Llei de la Generalitat Valenciana 4/2021, de 16 d'abril, de la funció pública valenciana (en acrònim, LFPV), el Consell Jurídic Consultiu de la Comunitat Valenciana (en acrònim, CJCCV) ha negociat amb les organitzacions sindicals més representatives en l'àmbit de la Generalitat Valenciana les condicions per al desenvolupament de la seua oferta d'ocupació pública per a l'any 2023, relativa als processos de selecció, pel sistema d'oposició, de les places de lletrats i lletrades del cos de lletrats i lletrades del CJCCV.  
En sessió celebrada el 15 de maig de 2024, el Ple del Consell Jurídic Consultiu de la Comunitat Valenciana, per unanimitat dels membres integrants, ha adoptat l'acord següent:  
  
S'aproven les bases i el programa que han de regir la convocatòria del procés selectiu per a cobrir 3 places vacants de lletrats i lletrades incloses en l'oferta d'ocupació pública per a 2023 del Consell Jurídic Consultiu de la Comunitat Valenciana, aprovada pel Ple en la sessió celebrada el 15 de febrer de 2023, amb el contingut que ha sigut acordat amb les organitzacions sindicals més representatives en l'àmbit de la Generalitat en la reunió de la mesa negociadora celebrada el dia 13 de maig de 2024.  
  
  
Bases i programa que han de regir la convocatòria del procés selectiu, per a cobrir 3 places vacants de lletrats i lletrades (subgrup A1) del cos de lletrats i lletrades del CJCCV, incloses en l'oferta d'ocupació pública per a 2023 del Consell Jurídic Consultiu de la Comunitat Valenciana, aprovada pel Ple en la sessió celebrada el 15 de febrer de 2023.  
  
1. Objecte de les bases  
Les bases regiran les convocatòries ordinàries que tinguen per objecte la selecció de personal, mitjançant el sistema d'oposició, per a cobrir les 3 places vacants del cos de lletrats i lletrades (subgrup A1) del Consell Jurídic Consultiu de la Comunitat Valenciana (en acrònim, CJCCV), incloses en la vigent relació de llocs de treball del CJCCV, per torn lliure general i persones amb diversitat funcional.  
D'acord amb el que s'assenyala en l'Acord del Ple del Consell del CJCCV, de 15 de febrer de 2023, pel qual s'aprova l'oferta d'ocupació pública (OEP) de 2023 (DOGV 9542/27.02.2023), es reserva 1 plaça per a persones amb diversitat funcional.  
En qualsevol cas, si la plaça reservada al contingent de persones amb diversitat funcional resulta deserta, s'acumularà al torn lliure general.  
  
2. Requisits per a participar en l'oposició  
Podran concórrer els qui reunisquen els requisits següents:  
1. Nacionalitat: tindre la nacionalitat espanyola o d'un estat membre de la Unió Europea o d'algun estat al qual siga aplicable la llibertat de circulació de treballadors. Independentment de la seua nacionalitat, el cònjuge de les i els espanyols i de les persones nacionals d'altres estats membres de la Unió Europea, i quan així ho preveja el tractat corresponent, el cònjuge dels nacionals d'algun estat en què siga aplicable la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges, hi poden participar els descendents i els del seu cònjuge, de menys de 21 anys o més d'esta edat que visquen a costa seua.  
2. Edat: Tindre més de 16 anys i no haver arribat a l'edat de jubilació.  
3. Titulació: estar en possessió del títol de llicenciatura en Dret o grau en Dret, o complir les condicions per a obtindre'l abans de la finalització del termini de presentació de sol·licituds i disposar del certificat que ho acredite.  
Les persones aspirants amb titulacions obtingudes a l'estranger hauran d'estar en possessió de la credencial d'homologació corresponent o, si és el cas, del certificat d'equivalència corresponent. Este requisit no serà aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
  
4. Capacitat: tindre les capacitats i les aptituds físiques i psíquiques que siguen necessàries per a exercir les corresponents funcions o tasques.  
5. No trobar-se inhabilitat per a l'acompliment de qualssevol funcions públiques.  
6. Podran optar als llocs reservats per a persones amb diversitat funcional les persones aspirants que acrediten un grau de diversitat funcional igual o superior al 33 % i que el formulen expressament en la sol·licitud de participació.  
Les condicions i els requisits per a l'admissió a les proves hauran de reunir-se en el moment de finalització del termini de presentació de sol·licituds i mantindre's fins al moment de la presa de possessió com a funcionari de carrera al servici del CJCCV.  
L'Administració podrà requerir, en qualsevol moment, a les persones aspirants que acrediten el compliment dels requisits exigits per a participar-hi, així com la veracitat de qualsevol dels documents que hagen d'aportar en este procés selectiu.  
Si els requisits no s'acrediten o els documents no s'aporten, en el termini dels deu dies hàbils següents a la notificació del requeriment, la persona aspirant podrà quedar exclosa del procés selectiu.  
  
En tot el que no es preveu en esta convocatòria s'aplicaran subsidiàriament les normes establides amb caràcter general per a l'ingrés en la funció pública valenciana.  
  
3. Presentació de sol·licituds  
El termini per a la presentació de sol·licituds serà de vint dies hàbils, comptats a partir de l'endemà de la publicació de la convocatòria corresponent en el Diari Oficial de la Generalitat Valenciana (DOGV).  
  
Els qui desitgen participar en l'oposició hauran de presentar la seua sol·licitud, firmada, de conformitat amb el model normalitzat que es publique com a annex.  
A la sol·licitud haurà d'acompanyar-se o incorporar la declaració responsable, firmada, sobre el compliment dels requisits per a poder participar en la convocatòria.  
Les sol·licituds de participació en el procés selectiu es consideraran formulades en termini sempre que es presenten en el termini de vint dies hàbils des de la publicació d'esta resolució en el DOGV, i es presentaran presencialment en el registre d'entrada de la seu del CJCCV, plaça de Sant Nicolau, número 2, de València (codi postal 46727), o en el registre electrònic del punt general d'accés dirigit al CJCCV, per mitjà de la pàgina web https://rec.redsara.es/, indicant com a organisme destinatari el Consell Jurídic Consultiu de la Comunitat Valenciana, o en qualsevol de les oficines previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Les persones aspirants hauran d'indicar en la sol·licitud la casella corresponent, si és el cas, si opten per la reserva de diversitat funcional. En cas que no s'indique, s'assignarà d'ofici al torn lliure general.  
Les persones aspirants amb diversitat funcional que requerisquen mesures d'adaptació per a fer l'exercici, en l'ompliment de la sol·licitud han d'observar les prescripcions següents:  
- Concretar el tipus de mesures que requerisquen i fer constar en l'apartat corresponent de la sol·licitud les que necessiten, entre les que figuren en esta, que són les següents:  
• Eliminació de barreres arquitectòniques i taula adaptada a la cadira de rodes.  
• Ampliació del temps de duració de la prova. Per a aplicar esta mesura, les persones aspirants hauran d'adjuntar obligatòriament un certificat expedit per l'òrgan oficial competent que especifique el temps d'ampliació que necessita, expressat en nombre de minuts, d'acord amb la base 4.  
• Augment de la grandària dels caràcters de les proves, per dificultat de visió.  
• Necessitat d'intèrpret, a causa de diversitat funcional auditiva.  
• Sistema Braille d'escriptura o ajuda d'una persona perquè és invident.  
• Unes altres especificades, si és el cas, en la sol·licitud.  
L'òrgan tècnic de selecció (OTS) establirà per a les persones discapacitades que així ho facen constar en la instància les adaptacions necessàries per a la realització de les proves.  
Si en el desenvolupament de les proves se susciten dubtes raonables a l'OTS respecte a la compatibilitat funcional d'un aspirant, podrà recaptar el dictamen corresponent de la comissió mixta de discapacitats; en este cas, la persona aspirant podrà participar condicionalment en el procés selectiu i quedarà en suspens la resolució definitiva sobre l'admissió o exclusió de les proves fins a la recepció del dictamen.  
  
  
4. Admissió d'aspirants  
Les persones aspirants queden vinculades per les dades que hagen fet constar en les sol·licituds i només en poden sol·licitar la modificació mitjançant un escrit motivat, dins del termini que establix la base 3 per a presentar sol·licituds.  
Expirat el termini de presentació de sol·licituds, la Presidència del CJCCV publicarà en el DOGV la relació provisional de sol·licitants admesos i exclosos, i distingirà, si és el cas, entre els qui accediren pel contingent de reserva per a diversitat funcional; s'obrirà un termini de 10 dies hàbils per a reclamacions comptats a partir de l'endemà de la publicació esmentada.  
Especialment, les persones aspirants que no hagen pogut completar la presentació i el registre de la seua sol·licitud electrònicament per motius tècnics, hauran d'annexar, en qualsevol cas, el justificant de l'intent de la presentació i registre de la sol·licitud, realitzat en el termini previst en la base 3 per a la presentació de sol·licituds.  
Així mateix, les persones aspirants que hagen sol·licitat, segons la base 2, la mesura d'adaptació «Ampliació de temps de duració de la prova» o la mesura d'adaptació «Altres» que implique l'ús d'audiòfons, hauran d'aportar la documentació justificativa de la mesura d'adaptació de temps i mitjans per a la prova sol·licitada en este mateix termini de 10 dies hàbils, expedida pels òrgans competents.  
  
Transcorregut el termini anterior, vistes les al·legacions i, si és el cas, esmenats els defectes, es dictarà una resolució que eleve a definitiva la relació de persones admeses i excloses i distingisca, si és el cas, entre les que accedisquen pel contingent de reserva per a diversitat funcional. En esta mateixa resolució s'establirà la composició de l'OTS, es publicarà en el DOGV, i s'obrirà un termini de 10 dies hàbils per a al·legar causes de recusació o abstenció.  
Cada membre de l'OTS, a la vista de la llista definitiva de sol·licitants admesos per a participar en el procés selectiu, haurà de procedir a firmar la declaració escrita de no trobar-se incurs en cap de les causes d'abstenció previstes en la legislació aplicable. De concórrer alguna d'estes circumstàncies s'abstindrà d'intervindre en el procediment i ho comunicarà al president de l'OTS perquè resolga el procedent.  
  
El fet de constar en la llista de persones admeses no implica el reconeixement a les persones interessades del fet que es complixen els requisits per a participar en esta convocatòria.  
La publicació en el DOGV servirà com a notificació a l'efecte d'impugnacions i recursos.  
  
5. Exercicis  
L'oposició constarà dels exercicis següents de caràcter obligatoris:  
  
Primer exercici. Consistix a desenvolupar per escrit, en un temps màxim de 6 hores, 3 temes triats a l'atzar per l'OTS entre els del programa arreplegat en l'annex I, bloc I, de la manera següent: 1 un tema corresponent al bloc de dret civil, 1 tema corresponent al bloc dret mercantil i 1 tema del bloc de dret processal.  
  
Una vegada conclosos els exàmens, s'introduiran en un sobre tancat i quedaran custodiats per l'OTS, que convocarà les persones aspirants per a la lectura pública dels temes que hagen desenvolupat, i l'orde s'iniciarà per la lletra que consta en la base 7.  
L'OTS podrà formular preguntes aclaridores sobre els temes exposats. Una vegada llegit el primer tema o transcorreguts 10 minuts des de l'inici de la lectura, l'OTS podrà decidir que la persona aspirant abandone la prova per estimar el seu contingut notòriament insuficient.  
  
Segon exercici. Consistix a exposar oralment, durant un temps màxim de 60 minuts, 5 temes, trets a l'atzar per la persona aspirant, entre els del programa que figura en l'annex I, de les parts corresponents al bloc II, de la manera següent: dret constitucional i autonòmic (1 tema); dret de la Unió Europea (1 tema); dret administratiu (2 temes); dret penal i dret financer i tributari (1 tema).  
  
L'opositor insacularà el nombre de temes que corresponguen a cada part del programa, excepte en la part del programa que trie, en la qual podrà insacular un tema més, i així podrà eliminar un dels temes extrets a la seua elecció. En tot cas, l'elecció de la part del programa haurà de realitzar-se per l'opositor amb caràcter previ, és a dir, amb anterioritat a la insaculació dels temes.  
L'exposició de cada un dels temes no podrà ser inferior a 5 minuts.  
  
Per a preparar l'exposició oral del segon exercici es concedirà a l'opositor un temps de 10 minuts.  
Tercer exercici. Consistix en el despatx d'un o diversos expedients dels que poden ser sotmesos a consulta del CJCCV en un termini màxim de huit hores ininterrompudes. Durant la realització d'esta prova els aspirants romandran incomunicats, i podran consultar els textos legislatius, sense comentaris ni jurisprudència, que estimen convenient.  
  
Cada persona aspirant haurà de proveir-se dels seus propis textos.  
Els escrits seran llegits públicament per la persona aspirant, qui haurà de contestar les preguntes aclaridores que, si és el cas, li dirigisquen els membres de l'OTS.  
  
6. Qualificació dels exercicis  
En la qualificació dels exercicis es tindran en compte els criteris següents:  
En relació amb el primer exercici es tindrà en compte: la claredat i precisió en l'exposició; el desenvolupament de tots els punts que conformen els temes que s'han d'exposar; la citació de preceptes legals; la citació de doctrina i jurisprudència, i l'ajust en l'exposició oral al contingut dels temes.  
En el segon es tindrà en compte: la claredat i precisió en l'exposició; el desenvolupament de tots els punts que conformen els temes que s'han d'exposar; la citació de preceptes legals; la citació de doctrina i jurisprudència, i l'ajust en l'exposició oral al contingut dels temes i el compliment del temps mínim de cada exercici.  
Respecte del tercer exercici, s'atendrà la capacitat de raonament sobre el tema sotmés a dictamen; la precisió i exactitud en les respostes; la claredat expositiva i l'expressió escrita; la normativa aplicada i la jurisprudència esmentada.  
Cada membre de l'OTS assistent al desenvolupament dels respectius exercicis valorarà a cada aspirant segons els criteris indicats i, si és el cas, pels fixats addicionalment per l'OTS prèviament a la realització de l'exercici a què es referisquen. La puntuació que es concedirà serà de 0 a 10 punts, i per a superar cada exercici l'aspirant haurà d'obtindre un mínim de 5 punts.  
Per a realitzar el còmput de la puntuació obtinguda per l'aspirant en cada exercici s'exclouran les puntuacions màxima i mínima, sense que en cap cas puguen ser excloses més d'una màxima i una altra mínima; se sumaran els punts consignats en totes les restants i el total es dividirà pel nombre de puntuacions computades. El quocient obtingut, amb dos decimals i aproximació per arredoniment, constituirà la qualificació de cada exercici.  
La qualificació final dels aspirants que superen les tres proves vindrà determinada per la suma de les obtingudes en cada una d'estes, que es faran públiques al final de cada sessió, en el tauler d'anuncis i en la pàgina web del CJCCV.  
En cas d'empat entre dos o més opositors, l'orde de prelació s'establirà segons els criteris següents:  
1. La puntuació més elevada obtinguda en el segon exercici.  
2. La puntuació més elevada obtinguda en el tercer exercici.  
3. La puntuació més elevada obtinguda en el primer exercici.  
Finalment, si encara persistira l'empat, este es dirimirà per orde alfabètic del primer cognom de les persones aspirants empatades, segons l'orde determinat en la base sèptima.  
  
7. Desenvolupament dels exercicis  
Les oposicions donaran principi en un termini no inferior a 4 mesos ni superior a 12 mesos, comptats des de l'endemà de la publicació en el DOGV de la convocatòria corresponent.  
El primer exercici es realitzarà en el lloc, la data i l'hora que s'establisca en la resolució per la qual s'aprove i publique, en el DOGV, la llista definitiva de persones admeses a la realització de les proves, i ha de mediar un termini no inferior a un mes des de la publicació i la data assenyalada per a la realització de la prova. En la mateixa resolució s'indicarà l'orde de crida de les persones aspirants, segons el resultat del sorteig públic únic de la conselleria amb competències en matèria de funció pública per a determinar l'orde alfabètic d'actuació per a cada una de les proves selectives que se celebren durant l'any corresponent.  
  
L'orde d'actuació determinat segons el que s'indica en el paràgraf anterior serà el que se seguirà per a totes les proves selectives que no puguen realitzar-se en un mateix acte, incloent-hi la lectura del tercer exercici.  
Els resultats de cada un dels exercicis, les successives crides i convocatòries, i en definitiva qualsevol decisió que adopte l'OTS i que haja de conéixer el personal aspirant fins a la finalització de les proves selectives, s'exposaran en el tauler d'anuncis i en la pàgina web del CJCCV, i servirà esta exposició com a mitjà de notificació amb caràcter general.  
  
Les persones opositores seran cridades per orde d'intervenció per la persona que exercisca la secretaria de l'OTS, i prèviament a la realització de cada exercici s'han d'identificar mitjançant DNI o passaport.  
  
La crida per a la sessió següent d'un mateix exercici s'ha de fer amb un termini mínim d'antelació de vint-i-quatre hores des de l'inici de la sessió anterior, mentres que la convocatòria per a un exercici diferent haurà de respectar un termini mínim no inferior a un mes.  
  
Una vegada s'hagen acabat els dos primers exercicis, l'OTS publicarà en el tauler d'anuncis i en la pàgina web del CJCCV la llista completa de qualificacions i assenyalarà la data de començament del següent. Una vegada finalitzat el segon exercici, en un termini no inferior a un mes se celebrarà l'últim exercici, excloent-hi en qualsevol cas el mes d'agost.  
Tots els exercicis tindran caràcter eliminatori i podran realitzar-se en qualsevol de les dos llengües oficials de la Comunitat Valenciana.  
L'exercici es gravarà si ho sol·licita l'opositor.  
  
8. Aspirants seleccionats per a ocupar les places convocades  
Conclòs el tercer exercici, l'OTS publicarà en el tauler d'anuncis i en la pàgina web del CJCCV els següents aspectes i diferenciarà, si és el cas, els aspirants que accedixen pel torn lliure general i els qui accedixen pel contingent de diversitat funcional:  
a) La puntuació atorgada als aspirants presentats a l'últim exercici.  
  
b) La relació ordenada per qualificació final obtinguda dels opositors seleccionats, amb indicació també de la puntuació reeixida per estos en cada una de les proves.  
Si el nombre d'aspirants que hagen superat totes les proves excedix el nombre de places convocades, estes s'adjudicaran a les persones aspirants que hagen obtingut més puntuació final; així, en cap cas podrà seleccionar-se ni nomenar-se com a persones lletrades del CJCCV un nombre superior de persones que de places convocades.  
  
La Presidència del CJCCV, a proposta de l'OTS de l'oposició, haurà de publicar en el DOGV la relació ordenada dels aspirants seleccionats, així com el requeriment a estos perquè en el termini de 20 dies hàbils comptats des de l'endemà de la publicació en el DOGV aporten els documents necessaris per a poder ser nomenats com a lletrats o lletrades del CJCCV.  
Omplit el requeriment en el termini establit, la Presidència del CJCCV, a proposta de l'OTS de l'oposició, publicarà en el DOGV la resolució de nomenament dels funcionaris de carrera del subgrup A1 de titulació en el cos de lletrades i lletrats del CJCCV.  
  
  
9. Òrgan tècnic de selecció (OTS)  
L'òrgan tècnic de selecció estarà integrat pels següents funcionaris o funcionàries de carrera titulars i haurà de designar-se el mateix nombre de persones suplents:  
• El lletrat o lletrada major del CJCCV, que actuarà com a president/a.  
• Dos lletrats/as del cos de lletrats i lletrades del CJCCV.  
• Un advocat o advocada de la Generalitat Valenciana, designat o designada per l'advocat o advocada general de la Generalitat Valenciana;  
• Un advocat o advocada de l'Estat designat per l'advocat o advocada de l'Estat cap a la Comunitat Valenciana.  
Com a secretari o secretària actuarà la persona titular de la direcció del Servici de Recursos Humans del CJCCV.  
Tots els membres de l'OTS tindran veu i vot, excepte la persona que actue com a secretària, qui només tindrà veu.  
Serà suplent de la lletrada major en cas d'absència el lletrat o lletrada del cos de lletrats i lletrades del CJCCV amb més antiguitat que siga membre titular d'este OTS.  
L'òrgan tècnic de selecció, a l'efecte d'indemnitzacions per assistència a les sessions, es regirà pel que s'establix en les bases d'execució del pressupost del CJCCV que es troben vigents en el moment de la realització d'estes.  
L'OTS queda facultat per a aplicar, interpretar i suplir, si és el cas, les bases precedents.  
  
10. Borsa d'ocupació  
D'acord amb el que es disposa en els articles 34 i 35 del Decret del Consell 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, que preveu la constitució de borses d'ocupació temporal, es crea la borsa d'ocupació temporal, amb una vigència de dos anys.  
Podrà formar part de la borsa d'ocupació temporal el personal aspirant que, havent participat en les proves d'accés al cos, haja aprovat algun exercici.  
Les crides es realitzaran respectant l'orde de prelació, que vindrà determinat per la suma de la puntuació obtinguda en els exercicis superats per l'aspirant.  
La creació d'esta borsa determinarà l'extinció automàtica de les que, si és el cas, estiguen constituïdes i vigents.  
  
11. Anul·lació de bases precedents  
Les presents bases substituïxen les aprovades per l'acord de 22 de febrer de 2023, del Ple del CJCCV, publicades en el DOGV 9557/20.03.2023.  
  
Contra el present acord, que posa fi a la via administrativa, es pot posar un recurs potestatiu de reposició en el mateix òrgan que ha dictat l'acte contra el qual es recorre, en el termini d'un mes, o directament un recurs contenciós administratiu en el Tribunal Superior de Justícia de la Comunitat Valenciana en el termini de dos mesos, ambdós comptats des de l'endemà.  
  
València, 17 de maig de 2024.- El secretari del CJCCV: Joan Tamarit Palacios.  
  
  
  
ANNEX I  
Programa de les oposicions  
  
BLOC I  
  
Dret civil  
  
Tema 1. El subjecte de la relació jurídica. La persona. La persona física. Naixement i extinció de la personalitat. Capacitat jurídica i capacitat d'obrar. Els estats civils. Principals circumstàncies modificatives de la capacitat d'obrar de les persones físiques.  
Tema 2. La persona jurídica. Desenvolupament històric del concepte. Teories sobre la seua naturalesa. Classificació. Règim legal.  
Tema 3. La representació jurídica. Representació voluntària, legal i necessària. Autocontractació.  
Tema 4. Objecte de la relació jurídica. Les coses. Classes. Parts integrants, pertinences i parts accessòries. Els béns: classificació, especialment els béns mobles i immobles.  
Tema 5. Els drets patrimonials. Drets de crèdit i drets reals. El dret real: concepte i classes. El domini. Concepte i naturalesa. Les facultats dominicals. Límits i limitacions.  
Tema 6. L'adquisició del domini. Modes. Ocupació. Donació. Prescripció adquisitiva. Accessió. La teoria del títol i el mode en el dret espanyol. La tradició. Pèrdua del domini.  
Tema 7. La comunitat de béns. Naturalesa El condomini. Sistemes romà i germànic. Les comunitats pro indiviso, especialment la propietat horitzontal. Drets reals de gaudi.  
Tema 8. Les servituds. Concepte i classes. Constitució, modificació i extinció. Contingut. Servituds personals: comunitat i servitud. Servituds legals.  
Tema 9. Drets reals de garantia. La penyora. Penyores especials. Penyora sense desplaçament i hipoteca mobiliària. La hipoteca: concepte, caràcters i classes. Extensió objectiva de la hipoteca.  
Tema 10. Els principis hipotecaris. El Registre de la propietat. Organització. Títols i drets inscriptibles. Finca hipotecària. Efectes dels títols no inscrits. Assentaments registrals. Classes i efectes.  
Tema 11. L'obligació: concepte i naturalesa. Deute i responsabilitat. Constitució de la relació obligatòria: fonts de les obligacions. Característiques i classes de la prestació. Classes d'obligacions.  
Tema 12. Compliment normal de les obligacions. El pagament. Formes especials de pagament. Compliment anormal de les obligacions: causes i efectes. Règim de la indemnització de danys i perjuís.  
Tema 13. La modificació de les obligacions. La subrogació. La transmissió del crèdit i del deute. La cessió del contracte. L'alteració de les circumstàncies i la seua incidència en la relació obligatòria. L'extinció.  
Tema 14. El contracte. Requisits essencials. Sistemes de contractació. Generació, perfecció i efectes del contracte. El contracte en favor de tercer. Classificació dels contractes. Precontractes.  
Tema 15. La compravenda. Concepte, naturalesa i classes. Elements. Obligacions del venedor. El sanejament. Obligacions del comprador. Compravendes especials. Retractes convencional i legal: la permuta.  
Tema 16. L'arrendament. Concepte i naturalesa. Classificació general dels arrendaments. L'arrendament de coses. L'arrendament de servicis. L'arrendament d'obra. Arrendaments rústics. Arrendaments urbans.  
  
Tema 17. El contracte de mandat i de comissió. El préstec: les seues modalitats. El depòsit i les seues classes. L'hostalatge.  
  
Dret mercantil i processal  
Dret mercantil  
  
Tema 18. Concepte de dret mercantil. Teoria de l'acte de comerç: contingut actual. Especialitats del dret mercantil en matèria de fonts. El codi de comerç vigent: la seua estructura. La publicitat en el dret mercantil. El Registre Mercantil: principis i organització.  
Tema 19. Concepte de comerciant. Comerciant individual: capacitat, incapacitats i prohibicions. El matrimoni i la capacitat d'obrar mercantil. L'empresa mercantil: elements que la formen.  
Tema 20. La societat mercantil: concepte, naturalesa i classes. Personalitat de la societat. L'objecte social: la seua determinació i efectes. Requisits generals de constitució de la societat mercantil. La societat irregular. Dret europeu de societats. La societat anònima europea. Les societats professionals. Referència a la societat regular col·lectiva, la societat comanditària, les societats cooperatives i les societats laborals.  
  
Tema 21. Les societats de capital: naturalesa i règim jurídic. Constitució: escriptura pública i inscripció. Els estatuts. El capital social. Aportacions. La condició de soci. Participacions socials i accions. Representació i transmissió. Emissió d'obligacions.  
Tema 22. La junta general: convocatòria, competència, assistència, règim d'adopció d'acords. L'acta de la junta general. Règim d'impugnació d'acords socials. L'administració de la societat. Els administradors: requisits, deures i retribució. La representació de la societat. El règim de responsabilitat dels administradors. El consell d'administració.  
  
Tema 23. Règim jurídic de la transformació, fusió i escissió de societats mercantils. Cessió global d'actiu i passiu. Dissolució de societats mercantils. Causes generals. Causes especials aplicables a les societats anònimes, de responsabilitat limitada, col·lectives i comanditàries. L'anomenada dissolució parcial. Liquidació de societats mercantils: Operacions que comprén.  
Tema 24. La propietat industrial. L'Oficina Espanyola de Patents i Marques. Patents. Marques. Altres drets de propietat industrial. Transmissió i règim jurídic de protecció. Règim jurídic internacional. Referència breu als noms de domini en internet. Dret de la competència. Competència il·lícita i competència deslleial. Defensa de la competència: Òrgans.  
Tema 25. Entitats de crèdit. La banca. Referència a les cooperatives de crèdit i a les societats de garantia recíproca. Entitats de servicis de pagament. Referència a l'Institut Valencià de Finances.  
Tema 26. Teoria general dels títols valor: classes. La lletra de canvi: concepte, emissió i forma. L'endós. L'acceptació. L'aval. El venciment i el pagament. El protest. El xec: concepte, emissió, forma i transmissió. El pagaré.  
Tema 27. Obligacions i contractes mercantils: disposicions generals del Codi de Comerç sobre estes matèries. La comissió mercantil.  
  
Tema 28. El contracte de compravenda mercantil: concepte i règim jurídic. Doctrina sobre el risc. Compravendes especials. Venda de béns mobles a terminis.  
Tema 29. El contracte de compte corrent mercantil. Referència breu al contracte de comptes en participació. Préstec i depòsit mecantils. Companyies de magatzems generals de depòsit. Els crèdits documentaris.  
Tema 30. Els contractes bancaris en general. Examen del compte corrent, obertura de crèdit, préstec, depòsit i descompte bancari. Garanties dels contractes bancaris. L'aval bancari.  
Tema 31. El lísing. El contracte d'assistència tècnica. El facturatge. La franquícia. El contracte d'agència.  
Tema 32. El contracte d'assegurança. Concepte, naturalesa i regulació. Classes. Elements personals, reals i formals. Contingut i extinció. Responsabilitat civil i assegurança en la circulació de vehicles de motor. Referència al Consorci de Compensació d'Assegurances.  
Tema 33. El concurs (I). El concurs. Pressupostos del concurs. Efectes de la declaració de concurs sobre el deutor, els creditors, els crèdits i els contractes. L'administració concursal.  
Tema 34. El concurs (II). L'informe de l'administració concursal. Determinació de la massa activa. L'acció de reintegració. Determinació de la massa passiva. Crèdits concursals i crèdits contra la massa.  
Tema 35. El concurs (III). El conveni. Contingut i efectes. La liquidació: efectes. Les causes de conclusió del concurs i la seua reobertura. La qualificació del concurs.  
  
Dret processal  
  
Tema 36. La jurisdicció contenciosa administrativa. Àmbit subjectiu i objectiu del control judicial de les administracions públiques. Els òrgans de la jurisdicció contenciosa administrativa i la seua competència.  
Tema 37. Les parts del procés contenciós administratiu: capacitat, legitimació, representació i defensa. L'objecte del recurs contenciós administratiu: l'activitat administrativa impugnable i les pretensions.  
Tema 38. El procediment contenciós administratiu en primera o única instància: inici, desenvolupament i acabament. El procediment abreujat. Els procediments davant de la jurisdicció contenciosa administrativa.  
Tema 39. El caràcter revisor de la jurisdicció contenciosa administrativa. Els mitjans de prova davant de la jurisdicció contenciosa administrativa i la seua valoració. Mesures cautelars i execució de les sentències.  
Tema 40. El règim de recursos en la jurisdicció contenciosa administrativa. Recursos contra provisions i actuacions. El recurs ordinari d'apel·lació. El recurs de cassació davant de la jurisdicció contenciosa administrativa.  
Tema 41. El recurs de cassació per a la unificació de la doctrina davant de la jurisdicció contenciosa administrativa. El recurs de cassació en interés de la llei. El recurs de revisió.  
Tema 42. Els processos civils declaratius: inici, desenvolupament i acabament. Recursos procedents.  
Tema 43. L'execució de les resolucions judicials i les mesures cautelars en el procés civil.  
Tema 44. El procés judicial criminal: inici, desenvolupament i acabament. Recursos procedents.  
Tema 45. El procés judicial laboral: inici, desenvolupament i acabament. Recursos procedents.  
  
BLOC II.  
  
Dret constitucional i autonòmic  
  
Tema 1. La Constitució de 1978. Sistemàtica i estructura. Característiques generals de la Constitució. La Constitució com a norma jurídica. La reforma constitucional en el dret espanyol.  
Tema 2. Els valors constitucionals superiors i els principis en la Constitució. L'Estat en la Constitució: l'Estat social i democràtic de dret.  
Tema 3. La monarquia parlamentària com a forma política de l'Estat. Les funcions constitucionals del rei. La ratificació. L'orde de successió. La regència. La tutela del rei.  
Tema 4. El president del Govern. El Govern: la seua composició. Nomenament i cessament. Les funcions del Govern: La funció normativa, la funció política i la funció administrativa.  
Tema 5. Les Corts Generals. El Congrés de Diputats. El Senat. Relacions entre les dos cambres. La Diputació Permanent.  
Tema 6. Les funcions de les Corts Generals: la funció legislativa. La funció de control. Funcions financeres. Funcions econòmiques. Altres funcions.  
Tema 7. El poder judicial. El Consell General del Poder Judicial. Altres òrgans. La independència i actuació judicials. El jurat. Els tribunals consuetudinaris i tradicionals: referència especial al Tribunal de les Aigües.  
Tema 8. Principis constitucionals de l'organització territorial de l'Estat. Les comunitats autònomes: la seua naturalesa. Els estatuts d'autonomia: naturalesa i contingut.  
Tema 9. La distribució de competències entre l'Estat i les comunitats autònomes. Tipologia competencial. El bloc de la constitucionalitat. L'article 150 de la Constitució. Les clàusules de prevalença i supletorietat. Els decrets de traspàs.  
Tema 10. Relacions entre l'Estat i les comunitats autònomes. Control de l'Estat sobre les comunitats autònomes. Règim bàsic de finançament autonòmic.  
Tema 11. Els drets fonamentals i les llibertats públiques en la Constitució. La seua eficàcia, garantia i límits. El Defensor del Poble. La suspensió dels drets.  
Tema 12. El principi i dret fonamental a la igualtat; referència especial a la igualtat de gènere i la seua garantia en el nostre dret. Dret a la vida i a la integritat física i moral; referència especial a la protecció contra la violència de gènere. Dret a la llibertat ideològica i religiosa. Dret a la llibertat i a la seguretat. L'habeas corpus. Llibertats de residència i desplaçament.  
Tema 13. Dret a l'honor, a la intimitat i a la pròpia imatge. Inviolabilitat del domicili. Secret de les comunicacions. La protecció de dades. Llibertats d'expressió i informació. Conflicte entre estos drets.  
Tema 14. Dret de reunió. Dret d'associació; referència especial als partits polítics. Dret de sindicació i llibertat sindical. Dret de vaga.  
  
Tema 15. Drets de participació en els assumptes públics. Dret a l'educació i llibertat d'ensenyança. Dret de petició.  
Tema 16. Drets dels ciutadans. Els principis rectors de la política social i econòmica. Deures constitucionals; referència especial al deure tributari i als principis que el regixen.  
Tema 17. La defensa jurídica de la Constitució: sistemes. El Tribunal Constitucional: naturalesa. Les seues funcions. Disposicions comunes sobre procediment. Postulació processal. Regles sobre els actes d'iniciació, desenvolupament i acabament dels processos constitucionals.  
Tema 18. Procediments de declaració d'inconstitucionalitat. Disposicions generals. Les sentències en estos procediments: les seues modalitats i efectes. El recurs d'inconstitucionalitat. La qüestió d'inconstitucionalitat.  
Tema 19. Recurs d'empara constitucional. Casos en què és procedent i requisits processals: l'especial transcendència constitucional. Tramitació del recurs. La sentència d'empara i els seus efectes. La suspensió de l'acte impugnat.  
Tema 20. Conflictes constitucionals. Conflictes positius i negatius amb les comunitats autònomes. Impugnació de disposicions i resolucions de les comunitats autònomes. Idea dels conflictes en defensa de l'autonomia local. Conflictes entre òrgans constitucionals de l'Estat. Declaració prèvia d'inconstitucionalitat dels tractats internacionals.  
  
Tema 21. El dret a l'autogovern del poble valencià: la seua justificació. L'Estatut d'Autonomia de la Comunitat Valenciana: precedents i procés d'elaboració. Els seus caràcters generals. La reforma de l'Estatut.  
  
Tema 22. Les disposicions generals de l'Estatut. La denominació de la Comunitat Valenciana. Els símbols de la Comunitat Valenciana: el seu desplegament legislatiu. La llengua pròpia i la normalització lingüística. L'Acadèmia Valenciana de la Llengua: composició, estructura i funcions. Els drets dels valencians i valenciana.  
Tema 23. L'organització del sistema d'autogovern de la Comunitat Valenciana: la Generalitat. El president de la Generalitat: el seu estatus jurídic. Les funcions del president de la Generalitat. L'estatut dels expresidents de la Generalitat.  
Tema 24. El Consell: la seua estructura, procés de formació i funcions. La Llei del Consell. Estatut i funcions dels consellers. La responsabilitat dels membres del Consell.  
Tema 25. Règim electoral general. La Llei electoral valenciana: el cos electoral. Inelegibilitat. Administració electoral. Convocatòria d'eleccions. Presentació i proclamació de candidats. La campanya electoral.  
Tema 26. Les Corts Valencianes: composició. L'estatut dels diputats de les Corts Valencianes. El mandat de les Corts Valencianes: la seua dissolució. Organització de les Corts Valencianes: els seus òrgans. La Diputació Permanent. Les funcions de les Corts Valencianes. La funció legislativa: la iniciativa legislativa i el procés d'elaboració i aprovació de les lleis. La funció de control. La funció pressupostària. Altres funcions.  
Tema 27. El Consell València de Cultura. La Sindicatura de Comptes. El Síndic de Greuges. El Comité Econòmic i Social.  
Tema 28. El Consell Jurídic Consultiu de la Comunitat Valenciana (CJCCV): naturalesa jurídica i règim legal. Composició del CJCCV. L'organització i estructura del CJCCV. Les competències del CJCCV. El funcionament del CJCCV.  
Tema 29. El sistema competencial de la Comunitat Valenciana. Les matèries de competència exclusiva de la Generalitat. Les facultats compartides: matèries de desenvolupament legislatiu i matèries d'execució autonòmica de la legislació de l'Estat.  
Tema 30. L'ordenament jurídic valencià: el seu control. La relació entre el dret valencià i el dret de l'Estat: els principis de jerarquia i de competència. La regla de prevalença i el valor supletori del dret de l'Estat.  
  
  
Dret de la Unió Europea  
  
Tema 31. La Unió Europea. Evolució i objectius. Els tractats constitutius. Referència especial als tractats de reforma. El Parlament Europeu. El Consell Europeu. El Consell. La Comissió.  
Tema 32. El Banc Central Europeu. El Tribunal de Comptes. Els òrgans consultius de la Unió: el Comité Econòmic i Social; el Comité de les Regions. El Banc Europeu d'Inversions. Les agències.  
  
Tema 33. El sistema normatiu de la Unió Europea. Principals tipus de normes jurídiques. Caràcters del sistema: Primacia, efecte directe i responsabilitat dels estats membres per incompliment del dret comunitari. El jutge nacional en l'aplicació del dret comunitari. Principi d'atribució o de base jurídica. Principi de subsidiarietat. Principi de proporcionalitat. El procediment legislatiu ordinari.  
  
Tema 34. El sistema jurisdiccional de la Unió Europea. El Tribunal de Justícia: composició, competències i procediments. La qüestió prejudicial. Recursos El Tribunal General. Els tribunals especialitzats: el Tribunal de la Funció Pública.  
Tema 35. La ciutadania de la Unió. La Carta de Drets Fonamentals. Les llibertats de circulació de persones, mercaderies i capitals. La llibertat de prestació de servicis i d'establiment  
Tema 36. Les ajudes públiques. Ajudes compatibles. Examen de les ajudes per la Comissió. Competències de les comunitats autònomes sobre fons europeus. La política agrícola comuna.  
  
Dret administratiu  
  
Tema 1. Fonts del dret administratiu. La llei: classes de lleis estatals en la Constitució. Les lleis de les comunitats autònomes. Disposicions amb valor de llei: decrets legislatius i decrets llei. Referència al costum i als principis generals del dret.  
Tema 2. El reglament: concepte i naturalesa. Fonament i límits de la potestat reglamentària. Classificació dels reglaments. Òrgans amb potestat reglamentària. Exercici de la potestat reglamentària: principis rectors i procediment. Instruccions i ordes de servici.  
Tema 3. Els principis de reserva de llei, de jerarquia normativa i de competència. Nul·litat de ple dret de les disposicions administratives per infracció d'estos principis. La inderogabilitat singular de les disposicions generals. La impugnació dels reglaments.  
Tema 4. Els subjectes en el dret administratiu: concepte i classificació. L'Estat i l'Administració: personalitat jurídica d'esta última, règim en el nostre dret positiu. L'Administració i els tribunals de justícia. Conflictes de jurisdicció entre els tribunals i l'Administració. Altres conflictes de jurisdicció.  
Tema 5. Les potestats administratives. El principi de legalitat i les seues manifestacions. L'activitat administrativa discrecional i els seus límits. Control de la discrecionalitat: especialment, la desviació de poder. Els conceptes jurídics indeterminats.  
Tema 6. L'administrat. Drets públics subjectius i interessos legítims: concepte i diferències. Classificació dels drets públics subjectius. Situacions jurídiques passives. Les prestacions de l'administrat. Col·laboració de l'administrat amb l'Administració pública.  
Tema 7. Els actes jurídics de l'Administració: públics i privats. L'acte administratiu. Concepte i elements. Classificació dels actes administratius. Referència especial als actes jurisdiccionals, de tràmit i que posen fi a la via administrativa. Els actes polítics: naturalesa i règim d'impugnació en el nostre dret positiu.  
Tema 8. La forma dels actes administratius. La motivació, la notificació i la publicació. El silenci administratiu: el seu règim jurídic.  
  
Tema 9. Eficàcia dels actes administratius en l'orde temporal: començament, suspensió i retroactivitat. L'executivitat dels actes administratius. Fonament i naturalesa. L'execució forçosa per l'Administració dels actes administratius: mitjans en el nostre dret. Examen de la via de fet: les seues conseqüències processals.  
Tema 10. La invalidesa dels actes administratius: nul·litat de ple dret i anul·labilitat. Els actes administratius irregulars. La convalidació, conservació i conversió dels actes administratius. Els errors materials o de fet: concepte i tractament.  
Tema 11. La revisió d'ofici: revisió d'actes nuls i revisió d'actes anul·lables. Suspensió, revocació i límits de la revisió.  
Tema 12. Els contractes del sector públic (I): àmbit subjectiu de la Llei de contractes del sector públic. Àmbit objectiu: negocis exclosos, contractes mixtos, contractes subjectes a regulació harmonitzada, contractes administratius i privats: règim aplicable i jurisdicció competent. Referència essencial als encàrrecs a mitjans propis.  
Tema 13. Els contractes del sector públic (II). Prerrogatives de dret públic en la contractació administrativa. Capacitat i solvència dels contractistes. Prohibicions. Classificació i registre dels empresaris i dels contractes. Garanties exigibles en els contractes administratius. Actuacions preparatòries.  
Tema 14. Els contractes del sector públic (III). Selecció del contractista i adjudicació dels contractes: publicitat i terminis per a la presentació de proposicions i sol·licituds de participació. El procediment obert: referència especial a les proposicions econòmiques, els criteris de valoració de les ofertes i l'adjudicació. Especialitats del procediment restringit. El procediment negociat: les seues causes i el seu règim jurídic. El diàleg competitiu. Procediment d'associació per a la innovació. Notificació, formalització i publicitat dels contractes.  
Tema 15. Els contractes del sector públic (IV). Efectes, compliment i extinció dels contractes. Referència especial al règim de les modificacions contractuals i a la cessió i subcontractació. Règim d'invalidesa dels contractes del sector públic. Recurs especial en matèria de contractació: actes recurribles, òrgan competent, legitimació, termini d'interposició, mesures provisionals, procediment i resolució.  
Tema 16. Els contractes del sector públic (V). Règim jurídic del contracte d'obres: definició, especialitats quant a les actuacions preparatòries, procediment d'adjudicació, modificació i extinció. Execució d'obres per la mateixa administració. El contracte de concessió d'obra pública.  
Tema 17. Els contractes del sector públic (VI). Els contractes de concessió de servicis. Contractes de subministraments. Els contractes de servicis. Contractació de les entitats del sector públic. Referència als procediments de contractació en els sectors de l'aigua, l'energia, els transports i les telecomunicacions  
Tema 18. L'organització administrativa. L'òrgan administratiu: concepte, naturalesa i classes; referència especial als òrgans col·legiats. Abstenció i recusació. La competència: naturalesa, classes i criteris de delimitació. Delegació de competències. Avocació. Encomandes de gestió. Delegació de firma. Suplència  
Tema 19. Els convenis: normativa bàsica i de la Generalitat Valenciana. Aspectes generals. Relacions interadministratives i de cooperació.  
  
Tema 20. El procediment administratiu: la seua naturalesa i fins. El procediment administratiu comú: regulació legal i principis generals. Documents públics administratius i còpies. Aportació de documents al procediment.  
Tema 21. Els interessats en el procediment administratiu: capacitat d'obrar, representació i identificació. Drets de les persones en les seues relacions amb les administracions públiques i drets de l'interessat en el procediment administratiu. Ús de mitjans electrònics pels interessats en la relació amb les administracions públiques.  
Tema 22. Termes i terminis. Iniciació del procediment: formes. Mesures provisionals. Ordenació del procediment.  
Tema 23. Instrucció del procediment: al·legacions i participació dels interessats, prova i informes. Tramitació simplificada del procediment administratiu comú.  
Tema 24. Finalització del procediment: formes. Finalització convencional. La resolució: contingut. Altres modes de finalització: desistiment, renúncia i caducitat.  
Tema 25. Els recursos administratius: Concepte, classes i principis generals de la seua regulació. Recurs d'alçada. Recurs potestatiu de reposició. Recurs extraordinari de revisió.  
Tema 26. La potestat sancionadora. Principis de la potestat sancionadora. Especialitats en matèria procedimental.  
Tema 27. La responsabilitat patrimonial de l'Administració. La responsabilitat de les autoritats i personal. Responsabilitat de l'Administració per actes dels seus concessionaris i contractistes. La responsabilitat de l'estat legislador: referència especial a la responsabilitat per incompliment del dret de la Unió Europea. Especialitats en matèria procedimental.  
Tema 28. El servici públic: concepte i evolució. Servicis econòmics d'interés general. Referència als modes de gestió dels servicis públics. L'Administració electrònica: funcionament electrònic del sector públic.  
  
Tema 29. L'acció de foment: disposicions generals en matèria de subvencions en la normativa bàsica i en la legislació de la Comunitat Valenciana.  
Tema 30. L'expropiació forçosa. Legislació vigent. Subjectes i objecte de l'expropiació. Procediment general. Peculiaritats del procediment d'urgència.  
Tema 31. Garanties jurisdiccionals. Reversió de béns expropiats. Limitacions administratives de la propietat privada i servituds administratives. L'ocupació temporal, la requisa i les transferències coactives.  
Tema 32. Patrimoni de les administracions públiques (I). Béns de domini públic i béns patrimonials: Concepte, naturalesa, classificació i principis relatius a estos. Adquisició de béns i drets. Afectació, desafectació i mutacions demanials. Protecció i defensa del patrimoni: especialment, les facultats i les prerrogatives per a la defensa dels patrimonis públics.  
Tema 33. Patrimoni de les administracions públiques (II). Utilització dels béns i drets de domini públic: règim de les autoritzacions i concessions demanials. Aprofitament i explotació dels béns i drets patrimonials. Relacions interadministratives en matèria patrimonial.  
  
Tema 34. El règim jurídic de la funció pública espanyola. Principis constitucionals en matèria de funció pública. Les bases del règim estatutari dels funcionaris públics: marc jurídic. L'Estatut bàsic de l'empleat públic: l'empleat públic: les seues classes. Personal amb legislació específica pròpia.  
Tema 35. Els sistemes de selecció dels empleats públics i de provisió de llocs de treball: referència especial a la normativa de la Comunitat Valenciana. Situacions administratives. El contingut de l'estatut funcionarial: drets individuals i col·lectius.  
Tema 36. Incompatibilitats dels funcionaris públics. Responsabilitat civil, penal i administrativa dels funcionaris públics. Règim disciplinari. Referència especial a les normes de la Comunitat Valenciana.  
  
Tema 37. Legislació bàsica i autonòmica valenciana en matèria d'administració local. Classes d'entitats locals. El municipi: Idea general de les seues competències. Autoritats i organismes municipals. La província. Règims especials.  
Tema 38. El sector públic instrumental de la Generalitat. El sector públic administratiu: Organismes públics, organismes autònoms, entitats de dret públic i consorcis. El sector públic empresarial i fundacional: entitats públiques empresarials, societats mercantils de la Generalitat, fundacions del sector públic i altres consorcis i entitats de dret públic.  
  
Tema 39. El dret a la protecció de la salut i l'administració sanitària: referència especial a la normativa de la Comunitat Valenciana. Els drets del pacient i la seua protecció.  
Tema 40. Acció administrativa en matèria de servicis socials i protecció de menors.  
Tema 41. L'Administració i l'ensenyança. Sistema educatiu. Règim jurídic general dels centres docents. Les universitats.  
Tema 42. La protecció del medi ambient. Normativa europea i estatal. Forests: concepte i classificació legal. Competències de la Generalitat i normativa aplicable a la Comunitat.  
Tema 43. Acció administrativa en relació amb l'agricultura i la ramaderia. Vies pecuàries. Acció administrativa en matèria d'indústria i mines: competències.  
Tema 44. Aigües terrestres: el domini públic hidràulic. Competències de l'Estat i de les comunitats autònomes. Organismes de conca. La planificació hidrològica. La utilització del domini públic hidràulic; examen especial de les concessions d'aigües. El domini públic marítim-terrestre: competències estatals i de la Generalitat. Disposicions principals de la Llei de costes.  
Tema 45. Acció administrativa en matèria de carreteres, habitatge i transport: regulació autonòmica.  
Tema 46. Acció administrativa en relació amb la cultura. El patrimoni històric. Competències de la Generalitat i normativa aplicable a la Comunitat Valenciana en matèria de patrimoni cultural valencià, arxius, biblioteques i esport.  
Tema 47. Transparència, accés a la informació pública i bon govern: normativa bàsica i autonòmica valenciana. Normativa de la Comunitat Valenciana: Objecte i àmbit d'aplicació; publicitat activa i dret d'accés a la informació pública; règim de reclamacions en matèria de transparència; bon govern; règim sancionador aplicable.  
Tema 48. La distribució constitucional de competències en matèria d'ordenació del territori i urbanisme: competències de la Generalitat i competències estatals que afecten estes matèries. La legislació estatal i valenciana en matèria d'urbanisme i ordenació del territori.  
Tema 49. L'ordenació del territori a la Comunitat Valenciana. La planificació urbanística a la Comunitat Valenciana; classes d'instruments de planejament i procediment per a la seua elaboració i aprovació.  
Tema 50. Classificació i qualificació del sòl a la Comunitat Valenciana. La gestió del sòl i l'execució del planejament a la Comunitat Valenciana; els programes d'actuació integrada. L'agent urbanitzador.  
  
Tema 51. Intervenció en l'ús del sòl i en l'edificació: les llicències i les cèdules urbanístiques a la Comunitat Valenciana. Els patrimonis públics del sòl a la Comunitat Valenciana i el dret de superfície. La disciplina urbanística a la Comunitat Valenciana.  
  
Dret penal, financer i tributari  
Dret penal  
  
Tema 1. Concepte del dret penal. Fonts del dret penal. El Codi Penal: estructura. Aplicació de les normes penals en el temps i en l'espai. Interpretació de les normes penals.  
Tema 2. Teoria general del delicte. Concepte de delicte en el Codi Penal espanyol. Els seus elements. Acció, tipicitat, antijuridicitat, culpabilitat i punibilitat.  
Tema 3. Circumstàncies que eximixen de responsabilitat criminal. Examen de les circumstàncies atenuants, agreujants i mixtes en el Codi Penal.  
Tema 4. Vida del delicte. L'excepcionalitat en el castic de la provocació, la proposició i la conspiració. Temptativa de delicte. El delicte consumat.  
Tema 5. El subjecte actiu del delicte. Autors i còmplices. La responsabilitat penal de les persones jurídiques. L'encobriment.  
Tema 6. Formes d'aparició del delicte. La unitat del delicte. El delicte continuat. El delicte massa. Concurs de delictes: concurs real i concurs ideal. Concurs de lleis.  
Tema 7. Teoria general de la pena. Classes de penes. Regles d'aplicació de les penes. Les mesures de seguretat.  
Tema 8. L'extinció de la responsabilitat criminal. La responsabilitat civil derivada de la responsabilitat criminal: Referència especial a la responsabilitat civil subsidiària de les administracions públiques. Les costes processals. Altres conseqüències accessòries de la responsabilitat criminal.  
Tema 9. Aspectes fonamentals dels delictes contra la vida i la integritat física i moral; referència especial a la violència de gènere. Aspectes fonamentals dels delictes contra la llibertat, la llibertat sexual, contra l'honor i la intimitat. Omissió del deure de socors.  
Tema 10. Els delictes contra el patrimoni i l'orde socioeconòmic. Referència breu al furt, el robatori, l'extorsió i les usurpacions. Les defraudacions i els danys. Insolvències punibles i delictes societaris.  
Tema 11. Els delictes contra els drets dels treballadors. Els delictes contra l'ordenació del territori. Protecció penal del patrimoni històric. Els delictes contra els recursos naturals i el medi ambient. El delicte d'incendi.  
Tema 12. El delicte de falsedat. La falsificació de documents.  
Tema 13. Delictes contra l'Administració pública (I). Concepte d'autoritat i funcionari públic a efectes penals. Prevaricació. Abandó de la destinació i del deure de perseguir uns certs delictes. Desobediència i denegació d'auxili. Infidelitat en la custòdia de documents i violació de secrets.  
Tema 14. Delictes contra l'Administració pública (II). Suborn. Malversació. Tràfic d'influències. Fraus i exaccions il·legals. Negociacions i activitats prohibides als funcionaris i abusos en l'exercici de la seua funció.  
Tema 15. Delictes contra la Hisenda Pública i contra la Seguretat Social. El delicte fiscal i el frau de subvencions.  
Tema 16. Les lleis penals especials. Les relacions entre la jurisdicció penal i la potestat sancionadora de l'Administració: Especialment, el principi de non bis in idem. Referència al dret penal de menors.  
  
  
Dret financer i tributari  
  
Tema 17. L'activitat financera: concepte i naturalesa. El dret financer. Concepte i naturalesa. El dret tributari: concepte i naturalesa. Fonts. El dret dels gastos públics.  
Tema 18. La Llei general pressupostària. Àmbit d'aplicació i organització del sector públic estatal. Règim de la Hisenda Pública de la Comunitat Valenciana: drets i obligacions; prerrogatives dels drets i obligacions de la Hisenda Pública, prescripció dels drets i obligacions  
  
Tema 19. Els tributs: concepte, naturalesa i classes. Estudi especial de l'impost: concepte, fonament i classificació. Les taxes. Els preus públics. Sistema tributari espanyol. Referència a la gestió dels tributs propis i cedits a la Generalitat Valenciana.  
Tema 20. La relació jurídica tributària. El fet imposable. El subjecte passiu. Els responsables del tribut. La capacitat d'obrar en l'orde tributari. El domicili fiscal. L'exempció tributària.  
Tema 21. Revisió d'actes en via administrativa. Procediments especials de revisió. El recurs de reposició. Reclamacions economicoadministratives: Referència general al procediment economicoadministratiu.  
  
Tema 22. La potestat sancionadora tributària: principis. Disposicions generals sobre infraccions i sancions tributàries. Classificació de les infraccions i les sancions tributàries. La condonació de sancions. Procediment sancionador en matèria tributària.  
Tema 23. Imposició directa. L'Impost sobre la Renda de les Persones Físiques. Cessió d'este impost i abast de la cessió. L'Impost sobre el Patrimoni.  
Tema 24. Impost sobre Successions i Donacions. Fet imposable: presumpcions. Subjectes passius i responsables. Base imposable i base liquidable. Comprovació de valors. La tarifa. El deute tributari. Meritació i prescripció.  
Tema 25. Impost sobre Transmissions Patrimonials i Actes Jurídics Documentats (I). Naturalesa i contingut. Àmbit d'aplicació territorial de l'Impost. Tributació de les transmissions patrimonials: fet imposable, subjecte passiu, base imposable i quota tributària; regles especials sobre determinats béns i drets. Tributació de les operacions societàries: Fet imposable, subjecte passiu, base imposable i quota tributària.  
  
Tema 26. Impost sobre Transmissions Patrimonials i Actes Jurídics Documentats (II). Tributació dels actes jurídics documentats: principis generals i tributació dels documents notarials, mercantils i administratius. Disposicions comunes de l'Impost sobre Transmissions Patrimonials i Actes Jurídics Documentats: beneficis fiscals, comprovació de valors, meritació i prescripció, obligacions formals, gestió de l'impost i devolucions.  
Tema 27. El sistema de finançament autonòmic. La Llei orgànica de finançament de les comunitats autònomes: principis generals, referència especial al principi d'estabilitat pressupostària. El Consell de Política Fiscal i Financera. Recursos de les comunitats autònomes: referència especial a la Comunitat Valenciana. Fons de Compensació Interterritorial.  
Tema 28. El poder tributari de les comunitats autònomes: límits. Tributs propis. Participació en tributs estatals no cedits.  
Tema 29. Hisendes locals: recursos d'estes. Tributs, taxes, contribucions especials i preus públics. Impost sobre Béns Immobles.  
  
Tema 30. El Tribunal de Comptes: regulació i naturalesa. La Sindicatura de Comptes. La jurisdicció comptable del Tribunal de Comptes: òrgans i objecte. Actuacions prèvies a l'exigència de responsabilitats comptables. Els processos comptables: regles comunes. El juí de comptes. El procés de reintegrament per dèficit comptable. Els expedients de cancel·lació de fiances.